  ИА «Удмуртия» Вылӥ дышетсконниосы капчиятонъёсын пырыны быгатӥсьёслэн списоксы паськытатэмын. 23-тӥ инвожое журналистъёслы со сярысь ивортӥз Удмурт кун университетысь приёмной комиссилэн валтӥсь секретарез Павел Ходырев. «Кемаласьӧвӧл, оштолэзе гинэ, выль куронъёсты кутӥзы: 10 процентъем квота улсын пырыны быгатӥсьёслэн списоксы паськытатэмын. Азьло отчы анай-атайтэк кылемъёс но сӧсыръёс гинэ пыро ке вал, али выль категория ватсаськиз - интыосын ожъёсы пыриськем ветеранъёс. Со пумысен воштонъёс дышетон сярысь катрадлыке пыртэмын», — вераз Павел Ходырев. Со сяна, абитуриентъёсты мукет воштӥськонъёс но возьмало на. 2015-тӥ арын шуркынмонэ вылӥ дышетскон юртъёсы пырыны выль радлык кутӥзы. Россиысь дышетонъя но наукая министерствоын со ялан ужась эсэплыко акт сямен юнматэмын. Павел Ходырев ивортэмъя, колледжъёсты быдтэм егитъёс ЕГЭ сётытэк ик выли дышетскон юртъёсы пырыны быгатозы. Со сяна, абитуриентъёслы портфолио понна тыриськись баллъёс кулэстэмын. 2015-тӥ арын со понна 20 балл басьтыны луэ ке вал, али котькыӵе азинсконъёссы понна понна 10 гинэ балл пуктозы. 2016-тӥ арын эмъяськонниысь ужкагаз кулэ ӧвӧл ни. Соосты деканатэ сётоно луоз дышетскыны пырем бере гинэ. Озьы ик олимпиадае пыриськемъёс понна воштӥськонъёс вань. Капчиятонъёс басьтон понна понна соослы кылем арын огъя кун экзаменын 65 балл люканы кулэ вал, нош али — 75. Озьы ик таиз арысен дышетскон ӧръёсъя воштӥськонъёс вань. Азьвыл абитуриентъёс 3 ӧръёсты пусъё вал, собере дышетсокнни соосты коньдэт интыосъя люкылӥз. Табере егит мурт ачиз кудзэ ӧрез бырйыны кулэ. Тодэ вайытом, Удмурт кун университетлы 2016-тӥ арын тужгес трос коньдэт интыос висъязы. Со сяна, табере УдГУ-ын «Прикладная математика и физика» выль ӧнер басьтыны луоз. Вылӥ дышетсконни озьы ик  шор-ёзо ӧнерез басьтыны мылкыд карисьёсты но кутоз. Тегъёс: Дышетон УдГУ Ижкар студентъёс Удмуртия Россия пиналъёс  